讀禪要法
作者：釋德洪
朝代：宋

paragraphs: 天王如来現于世，文殊思往問法義。
便遭貶向鐵圍山，須臾復攝文殊至。
文殊拜起依位住，問我此謫坐何過。
佛言汝自墮艱難，故起現行爲不可。
佛邊女子名離意，端然入定方七歲。
又問何以不逐之，佛言此女久無意。
女以無意逐獲免，十方来衆何不遣。
如来自在神足禪，有意測之近成遠。